CELEX: 31983R3702
Language: el
Date: 1983-12-28 00:00:00
Title: Κανονισμός (ΕΟΚ) αριθ. 3702/83 του Συμβουλίου της 28ης Δεκεμβρίου 1983 για την αλιεία ρέγγας στη Βόρεια Θάλασσα, που εκδίδεται προσωρινά μέχρις ότου καθοριστεί το σύνολο των επιτρεπομένων αλιευμάτων (TAC) και ποσοστώσεων για το 1984

Avis juridique important

|

31983R3702

Κανονισμός (ΕΟΚ) αριθ. 3702/83 του Συμβουλίου της 28ης Δεκεμβρίου 1983 για την αλιεία ρέγγας στη Βόρεια Θάλασσα, που εκδίδεται προσωρινά μέχρις ότου καθοριστεί το σύνολο των επιτρεπομένων αλιευμάτων (TAC) και ποσοστώσεων για το 1984  

Επίσημη Εφημερίδα αριθ. L 369 της 30/12/1983 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 3702/83 ΤΟΥ ΣΥΜΒΟΥΛΙΟΥ  της 28ης Δεκεμβρίου 1983  για την αλιεία ρέγγας στη Βόρεια Θάλασσα, που εκδίδεται προσωρινά μέχρις ότου καθοριστεί το σύνολο των επιτρεπομένων αλιευμάτων (TAC) και ποσοστώσεων για το 1984  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 της 25ης Ιανουαρίου 1983 για τη θέσπιση κοινοτικού καθεστώτος διατήρησης και διαχείρισης των αλιευτικών πόρων (1), και ιδίως τα άρθρα 3 και 11,  την πρόταση της Επιτροπής,  Εκτιμώντας:  ότι είναι αναγκαίο να καθοριστούν μεταβατικοί διακανονισμοί για την αλιεία ρέγγας στη Βόρεια Θάλασσα·  ότι οι δυνατότητες αλιευμάτων για τη ρέγγα στη Βόρεια Θάλασσα και την Ανατολική Μάγχη που εξακολουθούν να υπάρχουν μετά τις 31 Δεκεμβρίου 1983, σύμωνα με τα αποτελέσματα των διαπραγματεύσεων με τη Νορβηγία για το 1983, ανέρχονται σε 17 000 τόνους·  ότι είναι αναγκαίο να ανακοινώνονται, τρεις φορές την εβδομάδα, στην Επιτροπή, οι λεπτομέρειες ως προς τα αλιεύματα που πραγματοποιούνται από αυτή την ποσότητα, ώστε να μπορέσει η Επιτροπή να θέσει τέρμα στην αλιεία μόλις αλιευθούν 17 000 τόνοι,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μέχρις ότου εκδοθεί απόφαση του Συμβουλίου μετά από πρόταση της Επιτροπής, θα ισχύσουν οι ακόλουθοι διακανονισμοί για την αλιεία αποθεμάτων ρέγγας στη Βόρεια Θάλασσα και στην Ανατολική Μάγχη:  α) CIEM τμήματα ΙΙ a (ζώνη ΕΟΚ) IV a και IV b:  στα αποθέματα αυτά δεν επιτρέπεται η αλιεία·  β) CIEM τμήματα IV c και VII d:  οι αλιευτικές δυνατότητες για τα σκάφη των κρατών μελών θα είναι το υπόλοιπο των δυνατοτήτων αλιευμάτων για το 1983, δηλαδή 17 000 τόνοι.  Άρθρο 2  Τα κράτη μέλη θα ανακοινώνουν κάθε Δευτέρα, Τετάρτη και Παρασκευή με τέλεξ στην Επιτροπή τις εκφορτώσεις ρέγγας που αλιεύεται στα CIEM τμήματα IV c και VII d.  Άρθρο 3  1. Η Επιτροπή θα καθορίσει, με βάση τις πληροφορίες που θα έχει στη διάθεσή της, την ημερομηνία κατά την οποία θα θεωρηθεί ότι τα αλιεύματα των αλιευτικών σκαφών των κρατών μελών έχουν εξαντλήσει την ποσότητα των 17 000 τόνων ρέγγας στα CIEM τμήματα IV c και VII d.  2. Όλα τα αλιευτικά σκάφη που φέρουν τη σημαία κράτους μέλους ή είναι νηολογημένα σε κράτος μέλος θα σταματήσουν την αλιεία αποθεμάτων ρέγγας στα CIEM τμήματα IV c και VII d κατά την ημερομηνία που θα ορίσει η Κοινότητα σύμφωνα με την παράγραφο 1 · τα σκάφη αυτά θα σταματήσουν επίσης τη διατήρηση στο σκάφος, τη μεταφόρτωση, την εκφόρτωση ή τη διευθέτηση για μεταφόρτωση ή εκφόρτωση ως προς τα αλιεύματα που πραγματοποιήθηκαν με την ημερομηνία αυτή.  Άρθρο 4  Ο κανονισμός αυτός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Δεκεμβρίου 1983.  Για το Συμβούλιο  Ο Πρόεδρος  Κ. ΒΑΡΦΗΣ  (1) ΕΕ αριθ. L 24 της 27. 1. 1983, σ. 1.